થરાદ : થરાદના વાડિયાના ત્રણ શખસોએ સગીરાને વેશ્યાવૃતિમાં ધકેલવાના ઇરાદે તેણીને મહિનાઓ સુધી ગોંધી રાખી દુષ્કર્મ આચર્યાની થરાદ પોલીસ મથકમાં ફરિયાદ નોંધાઈ હતી. વાડિયા ગામની પંદર વર્ષીય સગીરાને તેના ગામના કાળાભાઇ ઇશ્વરભાઇ સરાણિયા, સેંધાભાઇ ભુરાભાઇ સરાણિયા તથા ભગાભાઇ ખોડાભાઇ સરાણિયા ત્રણેય હેરાન કરતા હોઇ ગત ૧૯ ઓકટોબરે પોલીસ મથકમાં અરજી આપતાં આ બાબતની ખબર પડતાં તેઓ બીજા દિવસે સાંજે તેણીનું મોઢું દબાવી ગાડીમાં ઉપાડી જઇ રાજસ્થાનના સામરડામાં કાળા ઇશ્વરભાઇના બનેવીને ત્યાં લઇ ગયા હતા.